Pep Guardiola nu l-a menajat pe Trent Alexander-Arnold, înaintea derby-ului din Premier League. Reacția neașteptată a tehnicianului
Liverpool și Manchester City sunt adversare în etapa a 28-a din Premier League. Partida se joacă duminică, de la 17:45, pe Anfield.
Cele două formații sunt despărțite de doar un singur punct, astfel că rezultatul partidei ar putea avea o miză importantă pentru stabilirea campioanei din acest sezon.
Reacție acidă a lui Trent Alexander-Arnold. Răspunsul lui Pep Guardiola
Înaintea marii confruntări, jucătorul lui Liverpool a declarat că însemnătatea trofeelor câștigate de 'cormorani' este mai mare pentru fanii echipei în comparație cu ceea ce se întâmplă la Manchester City.
"Este greu. Jucăm împotriva unei mașinării construită să câștige - este cel mai simplu mod în care poate fi descrisă City și organizarea lor.
Chiar dacă au câștigat mai multe trofee decât noi în ultima perioadă, ale noastre înseamnă mai mult pentru noi și pentru fanii, din cauza situației celor două cluburi, din punct de vedere financiar.
Cum au fost construite cele două echipe, cred că înseamnă mai mult pentru suporterii noștri", a spus Trent Alexander-Arnold, potrvit FourFourTwo.
Întrebat despre afirmațiile jucătorului de la Liverpool, Pep Guardiola a avut un răspuns total neașteptat: "Îi urez recuperare rapidă și să revină cât mai repede posibil".
Urmăriți SPORT.RO și pe Google News